náva samiṣṭayajūṃṣi juhoti tadyannáva samiṣṭayajū́ṃṣi juhóti náva vā́ amū́rbahiṣpavamā́ne stotríyā bhavanti saìṣòbhayáto nyū̀nā virā́ṭ prajánanāyaitásmādvā́ ubhayáto nyū̀nātprajánanātprajā́patiḥ prajā́ḥ sasr̥ja itáścordhvā́ itaścā́vācīstátho evaìṣá etásmādubhayáta eva nyū̀nātprajánanātprajā́ḥ sr̥jata itáścordhvā́ itaścā́vācīḥ